Diari Oficial de la Generalitat Valenciana


Sumari del DOGV 4710, del 11-03-2004 (2004/2436)

Informació pública de les alternatives tècniques per al desenvolupament del programa d'actuació integrada de la unitat d'actuació número 8 del Pla General d'Ordenació Urbana.
------------------------------------------------------------------------------------------------------------------------------------------------------------------------------

### Dades del document

Número de DOGV
:   4710

Data del DOGV
:   11-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/2436


Organisme emissor
:   Ajuntament de Vinalesa

Tipus de document
:   Anunci

Informació pública de les alternatives tècniques per al desenvolupament del programa d'actuació integrada de la unitat d'actuació número 8 del Pla General d'Ordenació Urbana. [2004/Q2436]
  
La Junta de Govern Local de l'Ajuntament de Vinalesa, en la sessió feta en data 20 de gener de 2004, va adoptar l'acord següent:
  
Vist que Vicente-Luis Saurí Santarrufina, en nom i representació de la mercantil Gespais Urbanizadora, SL, va presentar mitjançant un escrit, de data 28 d'abril de l'any 2003 (núm. registre d'entrada 1.310), l'alternativa tècnica per al desenvolupament del programa d'actuació integrada corresponent a la unitat d'execució número 8 del Pla General de Vinalesa.
  
Esta alternativa tècnica estava integrada per la documentació següent:
  
a) Memòria del programa per al desenvolupament de l'actuació integrada corresponent a la unitat d'execució número 8 del Pla General de Vinalesa.
  
b) Projecte d'urbanització corresponent a la unitat d'execució número 8 del Pla General de Vinalesa.
  
Vist que mitjançant la Resolució de l'Alcaldia número 479/2003, de data 21 d'octubre, es va requerir a la mercantil Gespais Urbanizadora, SL, perquè completara l'alternativa tècnica amb la documentació següent:
  
a) Cèdula d'urbanització o resguard acreditatiu d'haver-la sol·licitat.
  
b) Completar el projecte d'urbanització segons l'informe de data 1 d'octubre de l'any 2003, emés per Antonio Gil Estellés, arquitecte municipal de l'Ajuntament de Vinalesa.
  
c) Completar el projecte d'urbanització segons l'informe de data 25 de setembre de l'any 2003, emés per José Antonio Herrero Palacio, enginyer tècnic municipal de l'Ajuntament de Vinalesa.
  
Vist que Vicente-Luis Saurí Santarrufina, en nom i representació de la mercantil Gespais Urbanizadora, SL, mitjançant l'escrit de data 3 de novembre de l'any 2003 (núm. registre d'entrada 3.246), va presentar la següent documentació requerida mitjançant la Resolució de l'Alcaldia número 479/2003:
  
a) Còpia del resguard acreditatiu de la sol·licitud d'expedició de cèdula d'urbanització, davant la Conselleria de Territori i Habitatge, de data 30 d'octubre de l'any 2003.
  
b) Annex a la memòria del projecte d'urbanització de la UE 8, confeccionat de conformitat amb els informes emesos per l'Oficina Tècnica Municipal, de data 1 d'octubre de 2003, emés per l'arquitecte municipal de l'Ajuntament de Vinalesa, així com la documentació indicada a l'informe de l'enginyer tècnic municipal de data 25 de setembre de l'any 2003.
  
Vist que Concepción Bayarri Rius, com a presidenta de l'Agrupació d'Interés Urbanístic el Terset de Vinalesa, en nom i representació de l'entitat esmentada, va presentar mitjançant un escrit, de data 30 de setembre de l'any 2003 (núm. registre d'entrada 2.877), l'alternativa tècnica per al desenvolupament del programa d'actuació integrada corresponent a la unitat d'execució número 8 del Pla General de Vinalesa, en què sol·licita l'aplicació del règim d'adjudicació preferent establit en l'article 50 de la Llei 6/1994, de 15 de novembre, Reguladora de l'Activitat Urbanística (en avant LRAU).
  
Esta alternativa tècnica estava integrada per la documentació següent:
  
a) Memòria del programa per al desenvolupament de l'actuació integrada corresponent a la unitat d'execució número 8 del Pla General de Vinalesa.
  
b) Resguard acreditatiu d'haver sol·licitat la cèdula d'urbanització.
  
c) Projecte d'urbanització corresponent a la unitat d'execució número 8 del Pla General de Vinalesa.
  
d) Escriptura pública de constitució de l'Agrupació d'Interés Urbanístic el Terset de Vinalesa, atorgada davant el notari de València, Carlos Pascual de Miguel, el dia 27 de juliol de l'any 2003 (núm. de protocol 6.903).
  
e) Estatuts de l'Agrupació d'Interés Urbanístic el Terset de Vinalesa.
  
Vist que, finalment, Antonio Gil Estellés, arquitecte municipal, i José Antonio Herrero Palacios, enginyer tècnic municipal de l'Ajuntament de Vinalesa, han emés amb data 9 de desembre de 2003 i 25 de setembre de l'any 2003 (per a l'alternativa tècnica presentada per Vicente Luis Saurí Santarrufina en nom i representació de Gespais, SL) i amb data 9 de desembre de 2003 i 8 de gener de 2004 (en relació amb l'alternativa tècnica presentada per Concepción Bayarri Rius, com a presidenta de l'Agrupació d'Interés Urbanístic el Terset de Vinalesa, en nom i representació de l'entitat esmentada) ambdós informes tècnics relatius a les alternatives tècniques presentades per Vicente-Luis Saurí Santarrufina, en nom i representació de la mercantil Gespais Urbanizadora, SL, i Concepción Bayarri Rius, com a presidenta de l'Agrupació d'Interés Urbanístic el Terset de Vinalesa, en nom i representació de l'entitat esmentada.
  
Els aspirants a agent urbanitzador hauran de tindre en compte necessàriament estos informes tècnics en el moment de presentar les corresponents proposicions juridicoeconòmiques, com a resultat de la seua possible repercussió en les càrregues d'urbanització del programa d'actuació integrada.
  
Atés que l'establit en els articles 6.3, 7.2, 12.g, 29 a 32, 34, 45, 46, 53 i 56 de la Llei 6/1994, de 15 de novembre, Reguladora de l'Activitat Urbanística (en avant LRAU).
  
Atés que l'establit en els articles 2.g, 103, 120, 122.a, 128, 129.c i 136 a 141 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana (en avant RPCV).
  
La Junta de Govern Local, per unanimitat, va adoptar l'acord següent:
  
Primer
  
Sotmetre a informació pública, durant un termini de 20 dies, les alternatives tècniques presentades per Vicente-Luis Saurí Santarrufina, en nom i representació de la mercantil Gespais Urbanizadora, SL, mitjançant un escrit de data 28 d'abril de l'any 2003 (núm. registre d'entrada 1.310); i per Concepción Bayarri Rius, com a presidenta de l'Agrupació d'Interés Urbanístic el Terset de Vinalesa, en nom i representació de l'entitat esmentada, mitjançant un escrit de data 30 de setembre de l'any 2003 (núm. registre d'entrada 2.877), per al desenvolupament del programa d'actuació integrada corresponent a la unitat d'execució número 8 del Pla General de Vinalesa, mitjançant un edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana.
  
Abans de la publicació de l'edicte esmentat caldrà remetre un avís amb el seu contingut al domicili fiscal dels qui consten al Cadastre com a titulars de drets afectats per l'actuació proposta.
  
Segon
  
El termini d'informació pública esmentat té caràcter de simultani concurs públic per a la selecció de l'urbanitzador, i s'hi poden formular al·legacions, proposicions juridicoeconòmiques en competència i alternatives tècniques.
  
Tercer
  
Les proposicions juridicoeconòmiques es podran presentar durant els cinc dies següents al venciment del termini d'informació pública, derivat de la publicació de l'edicte en el Diari Oficial de la Generalitat Valenciana.
  
Quart
  
Si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i en presta caució, els terminis anteriors es prorrogaran per uns altres 20 dies addicionals i la pròrroga esmentada s'anunciarà al tauler d'anuncis de l'ajuntament i es comunicarà als qui pel fet de desconéixer-la presenten pliques prematurament.
  
Cinqué
  
L'acte d'obertura de pliques es farà en la següent data hàbil a la conclusió del termini per a presentar-les.
  
Sisé
  
L'expedient administratiu es podrà consultar a l'Ajuntament de Vinalesa, situat al carrer de la Fàbrica, número 1.
  
Cosa que es fa públic als efectes oportuns.